Шчырае дзякуй чытачам, якія падтрымалі наш дыялог у форме “круглага стала”, праведзены летась на тэму святой Эўхарыстыі. Кіруючыся гэтым, рэдакцыя часопіса абрала тэму для новага цыкла разважанняў – “Прыпавесці Езуса Хрыста”. Большасць з нас, можа, лічыць, што прыпавесці ўсім добра вядомыя і не патрабуюць ніякіх разважанняў… А калі насамрэч суаднесці ўрокі Езуса, якія даў нам праз іх, з днём сённяшнім, даведаемся шмат новага пра Хрыста як чалавека, які больш за 2000 гадоў таму навучаў у Палестыне. Шмат чаго даведаемся і пра сябе.